Oficiālais Vēstnesis L 318 , 26/11/1980 Lpp. 0028 - 0031

Speciālizdevums somu valodā: Nodaļa 13 Sējums 11 Lpp. 0015

Speciālizdevums spāņu valodā: Nodaļa 13 Sējums 11 Lpp. 0085

Speciālizdevums zviedru valodā: Nodaļa 13 Sējums 11 Lpp. 0015

Speciālizdevums portugāļu valodā Nodaļa 13 Sējums 11 Lpp. 0085



Komisijas lēmums (1980. gada 24. oktobris), ar ko pieņem jaunus Pārtikas produktu padomdevējas komitejas statūtus (80/1073/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, tā kā Komisijai ir uzlikts pienākums konsultēt un informēt rūpniecības, tirdzniecības un patērētāju grupas par problēmām, kas rodas, saskaņojot tiesību aktus par pārtikas produktiem; tā kā Pārtikas produktu padomdevējas komitejas, kas izveidota ar Komisijas Lēmumu 75/420/EEK [1], kurā grozījumi izdarīti ar Lēmumu 78/758/EEK [2], pastāvēšana nodrošina Komisijai līdzekli, lai iepazītos ar rūpniecības, tirdzniecības un patērētāju grupu uzskatiem par tās struktūrvienību sagatavotiem reglamentējošo pasākumu projektiem, jo īpaši attiecībā uz šo pasākumu ekonomisko ietekmi; tā kā Komiteja arī dod rūpniecības, tirdzniecības un patērētāju grupām iespēju ierosināt jautājumus, kas saistīti ar tiesību aktu par pārtikas produktiem saskaņošanu; tā kā Komitejas darbības laikā, kopš izveidošanas 1975. gada 26. jūnijā, iegūtā pieredze ir apliecinājusi vajadzību pielāgot tās statūtus; tā kā Tirdzniecības organizāciju komitejas likvidācija EEK valstīs (COCCEE), kas ir viena no Lēmuma 75/420/EEK 4. panta 1. punktā uzskaitītajām organizācijām, liek ņemt vērā, ka pastāv jaunas organizācijas, kas pārstāv tirdzniecību Kopienas līmenī, IR PIEŅĒMUSI ŠĀDU LĒMUMU. 1. pants 1. Ar šo pie Komisijas ir nodibināta Pārtikas produktu padomdevēja komiteja. Komisija var ar to apspriesties visos jautājumos, kas attiecas uz tiesību aktu saskaņošanu attiecībā uz pārtikas produktiem. 2. Komitejas pastāvīgie locekļi var Komisijai norādīt uz vēlamību apspriesties ar Komiteju vai informēt to par jebkuriem Komitejas kompetencē esošiem jautājumiem, par kuriem nav lūgts tās atzinums. 2. pants 1. Komitejā ir 10 pastāvīgie locekļi un 20 eksperti, kas iedalās piecās ekonomikas grupās, kuras pārstāv lauksaimniecību, tirdzniecību, patērētājus, rūpniecību un darba ņēmējus. 2. Katrā no 1. punktā uzskaitītām grupām ir divi pastāvīgie locekļi, kam palīdz četri eksperti. 3. Pastāvīgo locekļu uzdevums ir nodrošināt darba saskaņošanu grupā. Viņu amata pilnvaru laiks ir trīs gadi, un to var atjaunot. Viņi paliek amatā līdz aizstāšanai vai līdz iecelšanas atjaunošanai. Pastāvīgo locekļu amata pilnvaru laiks beidzas pirms trīs gadu termiņa beigām, ja šāds loceklis atkāpjas no amata, vai arī viņa nāves gadījumā. Aizstājēja pastāvīgā locekļa amata pilnvaras beidzas tai pašā laikā kā pārējo pastāvīgo locekļu amata pilnvaras. 4. Pielikumā uzskaitītās struktūras un organizācijas ierosina Komisijai savu attiecīgo ekonomikas grupu kandidātus iecelšanai par pastāvīgajiem locekļiem un ieceļ ekspertus, kas tiem palīdz. Tās izsaka priekšlikumu Komisijai katra attiecībā uz savām interesēm par četriem dažādu valstu kandidātiem, no kuriem Komisija ieceļ pastāvīgos locekļus. Vēstulē, kas nosūtīta vismaz astoņas dienas pirms katras sanāksmes, tās informē Komitejas sekretariātu par to ekspertu vārdiem un adresēm, kuriem tās ierosina uzdot pildīt pienākumus katrā darba kārtības jautājumā. 5. Ja nepastāv viena Kopienas struktūra vai organizācija, kas pārstāv grupu, kura veido komiteju, Komisija ieceļ šīs grupas pastāvīgos locekļus, pamatojoties uz ierosinājumiem no visreprezentatīvākās pastāvošās Kopienas līmeņa organizācijas saskaņā ar 4. punktā noteikto kārtību. Šajā gadījumā Komisijas ieceltie pastāvīgie locekļi ar šo organizāciju palīdzību kopā ieceļ ekspertus, kuru uzdevums ir viņiem palīdzēt. 6. Organizācijas un struktūras, kuras piedāvā kandidātu iecelšanai par pastāvīgo locekli, var lūgt Komisiju to aizstāt locekļa pilnvaru laikā. 3. pants 1. Komitejas priekšsēdētāja amatu trīs gadu laikā pilda pastāvīgais loceklis no kādas tajā pārstāvētās ekonomikas grupas. 2. Priekšsēdētāju ievēl pirmajā balsojumā ar divu trešdaļu klātesošo pastāvīgo locekļu balsu vairākumu un turpmākajos balsojumos — ar klātesošo pastāvīgo locekļu balsu vairākumu. 3. Pastāvīgie locekļi ievēl divus priekšsēdētāja vietniekus no to ekonomikas grupu pastāvīgajiem locekļiem, kurām priekšsēdētājs nav piederīgs, saskaņā ar 2. punktā noteikto kārtību. 4. pants Komisija nodrošina sekretariāta pakalpojumus Komitejas darbam. Tas sagatavo sanāksmju darba kārtību, uzaicina locekļus, kuru klātbūtne ir vajadzīga, un apgādā tos ar dokumentāciju. 5. pants Komiteja var izveidot darba grupas tehnisko jautājumu izskatīšanai saistībā ar reglamentējošu pasākumu sagatavošanu attiecībā uz pārtikas produktiem. Komisija nodrošina šīm darba grupām priekšsēdētāju un sekretariāta pakalpojumus. 6. pants Ekspertus, kas ir īpaši kompetenti kādā darba kārtībā ietvertā jautājumā un kas nav piederīgi kādai no Komitejas darba grupām, Komisija var uzaicināt piedalīties Komitejas vai tās darba grupu darbā. Jebkura šādi uzaicināta persona piedalās tikai tā jautājuma apspriešanā, kas ir tās klātbūtnes iemesls. 7. pants Attiecīgo Komisijas struktūrvienību pārstāvji piedalās Komitejas un darba grupu sanāksmēs. 8. pants 1. Komisija pēc pielikumā uzskaitīto struktūru un organizāciju priekšlikuma var iecelt novērotājus, lai pastāvīgo locekļu pilnvaru laikā nodrošinātu administratīvu saikni ar Komitejas sekretariātu. 2. Novērotāji var ierasties Komitejas un darba grupu sanāksmēs. Viņi nevar piedalīties apspriešanā. 9. pants 1. Pēc apspriešanās Komitejā un darba grupās balsošana nenotiek. 2. Ja ar Komiteju apspriežas par reglamentējoša pasākuma projektu vai ja Komisija lūdz atzinumu no 2. panta 1. punktā minētajām darba grupām jautājumā, kas ir Komitejas kompetencē, sekretariāts sagatavo atzinuma projektu, ko izsniedz Komitejas pastāvīgajiem locekļiem. Termiņā, ko nosaka Komisija pēc apspriešanās ar pastāvīgajiem locekļiem, sekretariāts no Komitejas sanāksmes dalībniekiem savāc lūgumus izdarīt labojumus. Ja noteiktajā termiņa šādu lūgumu nav, atzinumu uzskata par pieņemtu. 3. Par 5. pantā minētajām darba grupu apspriedēm raksta protokolu, ko izsniedz darba grupu locekļiem, Komitejas pastāvīgajiem locekļiem un novērotājiem saskaņā ar 2. punktā izklāstītajiem nosacījumiem. 10. pants Par piedalīšanos Komitejas un darba grupu darbā nepienākas atalgojums. 11. pants Atzinumus un/vai apspriežu protokolus pēc uzaicinājuma dara zināmus Padomei un Pārtikas produktu pastāvīgajai komitejai. 12. pants Neskarot Līguma 214. panta noteikumus, tiem, kas piedalās Komitejas sanāksmēs, ir pienākums neizpaust ziņas, kuras viņiem kļuvušas zināmas, darbojoties Komitejā vai darba grupās, ja Komisija viņus informē, ka prasītais atzinums vai ierosinātais jautājums attiecas uz konfidenciālu lietu. 13. pants Ar šo atceļ Lēmumu 75/420/EEK. 14. pants Šis lēmums stājas spēkā 1980. gada 26. novembrī. Briselē, 1980. gada 24. oktobrī Komisijas vārdā — Komisijas loceklis Étienne Davignon [1] OV L 182, 12.7.1975., 35. lpp. [2] OV L 251, 14.9.1978., 18. lpp. -------------------------------------------------- PIELIKUMS Lēmuma 2. panta 4. punktā minēto struktūru un organizāciju saraksts Ekonomikas grupa | Institūcijas un organizācijas | Lauksaimniecība | Eiropas Ekonomikas kopienas Lauksaimniecības organizāciju komiteja (COPA) kopā ar Vispārējo komiteju lauksaimniecības kooperācijai EEK valstīs (COGECA) | Tirdzniecība | Visreprezentatīvākās organizācijas | Patērētāji | Patērētāju padomdevēja komiteja (CCC) | Rūpniecība | Eiropas Kopienu rūpniecības savienība (UNICE) | Darba ņēmēji | Eiropas Arodbiedrību konfederācija (ETUC) | --------------------------------------------------